CELEX: 62014CN0093
Language: hu
Date: 2014-02-26 00:00:00
Title: C-93/14. sz. ügy: A Sección Tercera de la Audiencia Provincial de Navarra (Spanyolroszág) által 2014. február 26-ánben yújtott előzetes döntéshozatal iránti kérelem – Migual Angel Zurbano Belaza, Antonia Artieda Soria kontra Banco Bilbao Vizcaya Argentaria S.A.

19.5.2014   
            
            
               HU
            
            
               Az Európai Unió Hivatalos Lapja
            
            
               C 151/13
            
         A Sección Tercera de la Audiencia Provincial de Navarra (Spanyolroszág) által 2014. február 26-ánbenyújtott előzetes döntéshozatal iránti kérelem – Migual Angel Zurbano Belaza, Antonia Artieda Soria kontra Banco Bilbao Vizcaya Argentaria S.A.
   (C-93/14. sz. ügy)
   2014/C 151/16
   Az eljárás nyelve: spanyol
   
      A kérdést előterjesztő bíróság
   
   Sección Tercera de la Audiencia Provincial de Navarra
   
      Az alapeljárás felei
   
   
      Felperesek: Migual Angel Zurbano Belaza és Antonia Artieda Soria
   
      Alperes: Banco Bilbao Vizcaya Argentaria S.A.
   
      Az előzetes döntéshozatalra előterjesztett kérdések
   
   
               1)
            
            
               Amennyiben egy bankintézet 2009-ben személyes kereset benyújtásával azt az összeget követeli, amellyel ügyfelei a jelzálogjoggal terhelt ingatlanok árverezését követően álláspontja szerint tartoznak, alkalmazható-e az 1993/13 irányelv (1) az 1986-ban kötött jelzáloghitel-szerződés feltételeinek vizsgálata tekintetében figyelembe véve azt, hogy mind a harmadik árverésre (1993. július 19-én), mind pedig a bíróság azon határozatainak meghozatalára, amelyekkel a kamatok felszámítását (2000. július 18-án), illetve az árverésre bocsátott ingatlanok elárverezését (2000. július 3-án) véglegesen jóváhagyták, az említett irányelv közzétételét követően került sor?
            
         
               2)
            
            
               Amennyiben egy bankintézet 2009-ben személyes kereset benyújtásával azt az összeget követeli, amellyel ügyfelei a jelzálogjoggal terhelt ingatlanok elárverezését követően álláspontja szerint tartoznak, a nemzeti bíróságnak a 28/1984. sz. törvény 10. cikkét az 1993/13 irányelv fényében kell-e értelmeznie figyelembe véve azt, hogy mind a harmadik árverésre (1993. július 19-én), mind pedig a bíróság azon határozatainak meghozatalára, amelyekkel a kamatok felszámítását (2000. július 18-án), illetve az árverésre bocsátott ingatlanok elárverezését (2000. július 3-án) véglegesen jóváhagyták, az említett irányelv közzétételét követően került sor?
            
         
               3)
            
            
               Az 1993/13 irányelv 1. cikkének (2) bekezdésében foglalt kizárás tekintetében a Ley Hipotecaria 131. cikke tizenkettedik szabályának kötelező jellege csak a jelzáloghitelező által benyújtott dologi jogi keresetet követően a harmadik árverés során követendő eljárási formát érinti-e, anélkül azonban, hogy ez, amennyiben a jelzáloghitelező utólag személyes keresetet nyújt be, megakadályozná a nemzeti bíróságot annak vizsgálatában, hogy a követelt összeg kiszámításának módja igazodik-e a közösségi szabályozáshoz?
            
         
               4)
            
            
               A közösségi fogyasztóvédelmi szabályozással (az 1993/13 irányelv 3. és 5. cikke) ellentétes-e az, ha egy bankintézet, miután az árverésre bocsátott ingatlanokat egy „jelentéktelen” összegért szerezte meg, ügyfeleivel szemben utólag nyújt be személyes keresetet, és ezt, a korábban az árverés alá vont ingatlanokért ajánlott „jelentéktelen” összeget veszi figyelembe a követelt adósság összegének megállapítása tekintetében?
            
         
               5)
            
            
               Amennyiben valamely bankintézet 2009-ben személyes kereset benyújtásával azt az összeget követeli, amellyel az ügyfelei a jelzálogjoggal terhelt ingatlanok árverezését követően álláspontja szerint vele szemben tartoznak, amely ingatlanokat „jelentéktelen” összegért szerzett meg; ellentétes-e az egyenlő bánásmód elvével az 1/2000. és a 4/2011. sz. törvény által bevezetett módosítások figyelmen kívül hagyása?
            
         
      (1)  A fogyasztókkal kötött szerződésekben alkalmazott tisztességtelen feltételekről szóló, 1993. április 5-i 93/13/EGK tanácsi irányelv (HL L 95., 29. o.; magyar nyelvű különkiadás 15. fejezet 2. kötet 288. o.)